A KÖZSZOLGÁLATI TÖRVÉNYSZÉK VÉGZÉSE
(első tanács)
2007. szeptember 26.
F‑52/05. sz. ügy
Q
kontra
az Európai Közösségek Bizottsága
„Közszolgálat – Tisztviselők – Eljárásjogi kérdések – Iratbetekintés – Kivétel”
Tárgy:         Az EK 236. cikk és az EA 152. cikk alapján benyújtott kereset, amelyben Q egyrészt lényegében azt kéri, hogy a Közszolgálati
Törvényszék semmisítse meg az általa a személyzeti szabályzat 24. cikke alapján benyújtott segítségnyújtás iránti kérelmeket
elutasító hallgatólagos bizottsági határozatokat, az őt állítólag ért lelki zaklatással összefüggő ideiglenes intézkedéseket,
valamint a 2003. évi szakmai előmeneteli jelentését, másrészt pedig kártérítést követel. A Bizottság pedig a maga részéről
azt kéri, hogy a Közszolgálati Törvényszék töröljön olyan mondatokat, amelyek a közigazgatási vizsgálat iratai mellékleteibe
foglalt meghallgatási jegyzőkönyvekben található egyes tanúvallomásokban szerepelnek.
Határozat:         A Közszolgálati Törvényszék a Bizottság kérelmét elutasítja. A Közszolgálati Törvényszék jelenleg nem határoz a költségekről.
Összefoglaló
Eljárás –Pervezető intézkedések –Valamely intézmény által a közösségi bíróságnak továbbított közigazgatási vizsgálati iratok –Hozzáférési jog – Az intézmény azon kérelme, hogy egyes tanúvallomásokban szereplő mondatokat töröljenek az iratokból – Elutasítás